Среща-консултация по проект № BG16M1OP002-1.013-0001-С03

"Доизграждане на мрежите за мониторинг на количеството на водите“

***гр. Варна, 19.02.2020 г.***

Министерство на околната среда и водите организира среща-консултация по проект Проект № BG16M1OP002-1.013-0001-С03 "Доизграждане на мрежите за мониторинг на количеството на водите“. Събитието ще се проведе на *19.02.2020 г. от 09.00 часа в хотел „Голдън Тюлип“, гр. Варна.*

Проектът се реализира с финансовата подкрепа на Оперативна програма „Околна среда“ 2014-2020, съфинансирана от Европейския съюз чрез Кохезионния фонд.

Чрез проекта се цели:

**Оптимизиране, доизграждане и оборудване на мрежите за мониторинг на количеството на подземните и повърхностните води, в т.ч.**

* Анализ на съществуващата мрежа и изпълнение на изискванията за осигуряване на информация за оценка на количественото състояние на подземните водни тела по всички изисквани тестове;
* Анализ на съществуващата мрежа и изпълнение на изискванията за осигуряване на информация за оценка на количественото състояние на подземните водни тела;
* Разработване на концепция за мрежата за мониторинг на количественото състояние на подземните водни тела;
* Разработване на концепция за събиране и структуриране на информация за мониторинг на количеството на подземните води;
* Обосноваване на пунктовете и програма за мониторинг за оценка на количественото състояние на подземните водни тела;
* Обосноваване на конструкцията на новите пунктове и надземното оборудване на новите и съществуващи пунктове;
* Приоритизиране на дейностите за доизграждане на мрежите за мониторинг и подготовка на предложения/препоръки за актуализиране/допълване на мрежите в рамките на настоящия проект и след това;
* Подготовка на предложения за актуализиране и допълване мрежите и програмите за мониторинг и мерки недопускане на понижаване на водното ниво в тях в резултат от водовземане;
* Изграждане на нови пунктове за мониторинг на подземните води;
* Оборудване на съществуващи и на новоизградени пунктове за подземни води с измервателни устройства;
* Анализ на съществуващата мрежа и представяне на концепция за развитие на мрежата, съобразно целите на мониторинга и добрите практики;
* Разработване на концепция за събиране и структуриране на информация за мониторинг на количеството на повърхностните води;
* Обосновка на станциите за оценка на количеството на повърхностните водни тела и програмата за мониторинг;
* Определяне местоположението на станцията/пункта;
* Обосновка на станциите/пунктовете, включваща определяне на техническите им характеристики;
* Разработване на идейни технически проекти на мониторинговите станции;
* Установяване на технологията за измерване на нива и водни количества;
* Изграждане и оборудване на пунктовете.

Проект № BG16M1OP002-1.013-0001-С03 "Доизграждане на мрежите за мониторинг на количеството на водите“ е на стойност 14 999 898.82 лева, като 85% са финансирани от ЕС.